ทำให้ขาวโดยวิธีธรรมชาติ สิ่งที่ควรหลีกเลี่ยง เปลี่ยนนิสัยเพื่อผิวที่ขาวขึ้น
น้ำเลมอนถูกนำมาใช้เป็นวิธีทำให้ผิวสว่างขึ้นโดยธรรมชาติมาอย่างช้านาน มันมีส่วนผสมของกรดที่จะฟอกผิวอ่อนๆ และผลัดเซลล์ผิวชั้นบนที่เข้มกว่าชั้นอื่นๆ โดยต้องผสมน้ำเลมอนหนึ่งส่วนกับน้ำเปล่าอีกหนึ่งส่วน เพราะน้ำเลมอนอาจทำให้ผิวคุณระคายเคืองได้ แล้วใช้สำลีก้อนชุบทาบนผิวของคุณ ปล่อยทิ้งไว้ประมาณ 15 นาที จากนั้นให้ล้างออกด้วยน้ำอุ่น  จำกัดครั้งของการใช้น้ำเลมอนเพียงแค่สองสามครั้งต่อสัปดาห์ ถ้าทาด้วยน้ำเลมอนบ่อยเกินไปอาจระคายผิวได้ เพราะน้ำเลมอนจะทำให้ผิวของคุณแห้ง ควรรอดูผลลัพธ์เมื่อผ่านไปสักสามสี่สัปดาห์ก่อนที่จะใช้น้ำเลมอนหลายๆ ครั้งต่อสัปดาห์ ขณะเดียวกันน้ำเลมอนก็ไม่ได้ทำให้ผิวคุณขาวขึ้นอย่างถาวร แต่ก็เป็นวิธีตามธรรมชาติที่ได้ผลที่สุดแล้วเช่นกัน ใช้อย่างระมัดระวัง ถ้าคุณเคยลองใช้น้ำผลไม้ที่มีรสเปรี้ยวกับใบหน้าของคุณมาก่อนแล้ว Phytophotodermatitis (โรคผื่นแพ้แสงจากพืช) สามารถเกิดขึ้นได้จากปฏิกิริยาระหว่างแสงยูวีกับสาร Photosynthesizing ที่สามารถพบได้ในผลไม้รสเปรี้ยวนั่นเอง การใช้น้ำเลมอนกับผิวของคุณก็ไม่ได้มีปัญหาอะไร เพียงแต่คุณต้องล้างออกให้สะอาดหมดจดก่อนที่จะออกไปเผชิญกับแสงแดดข้างนอก เพื่อผิวที่เนียนนุ่มชุ่มชื่นและขาวขึ้น ให้เตรียมน้ำอุ่นในอ่างอาบน้ำ รินนมไขมันเต็มส่วนหนึ่งถ้วยและคั้นน้ำเลมอนทั้งลูกลงไปในอ่าง คนเพื่อผสมให้นมและน้ำเลมอนเข้ากันภายในอ่างอาบน้ำ แล้วลงไปแช่ตัวประมาณ 20 นาที หลังจากนั้นให้ล้างตัวด้วยน้ำสะอาด  นมที่แช่อยู่นั้น มีเอนไซม์ที่จะช่วยให้ผิวดูขาวขึ้นเล็กน้อย นอกจากนี้ยังทำให้ผิวชุ่มชื้น และป้องกันผิวที่จะแห้งจากน้ำเลมอนได้อีกด้วย ลองแช่นมสัปดาห์ละครั้ง แล้วจะเห็นผลหลังจากผ่านไปสักประมาณหนึ่งเดือน โยเกิร์ตก็เหมือนนม ที่มีเอนไซม์ที่จะทำให้ผิวขาวขึ้นทีละน้อย และน้ำผึ้งก็ให้ความชุ่มชื้นและป้องกันแบคทีเรียได้ ผสมส่วนผสมทั้งสองเข้ากันเพื่อทำเป็นมาส์กบำรุงผิว โดยผสมน้ำผึ้งหนึ่งส่วนเข้ากับโยเกิร์ตอีกส่วน แล้วป้ายส่วนผสมลงบนใบหน้าและตามลำตัวของคุณ ทิ้งไว้ประมาณ 15 นาที แล้วล้างออกด้วยน้ำอุ่น  ใช้โยเกิร์ตรสธรรมชาติ ไม่เติมน้ำตาล เพราะถ้าใช้โยเกิร์ตมีน้ำตาลหรือแต่งรสชาตินั้นเหนียวเกินไปที่จะใช้ สำหรับน้ำผึ้งนั้น ลองบดอะโวคาโด หรือใช้ว่านหางจระเข้ทาแทนก็ได้ วัตถุดิบทั้งสองอย่างต่างให้ความชุ่มชื้นได้อย่างน่าอัศจรรย์เชียวล่ะ เพื่อเน้นความขาวให้มากขึ้น ให้ลองผสมแป้งเปียกที่ทำจากวัตถุดิบจากธรรมชาติที่ช่วยให้ผิวของคุณสว่างขึ้นได้ ทาแป้งเปียกลงบนหน้าที่เพิ่งล้างมา ทิ้งเอาไว้ประมาณ 15 นาที จากนั้นก็ล้างออกด้วยน้ำอุ่น และนี่คือสูตรในการทำแป้งเปียกที่จะทำให้ขาวขึ้นด้วยส่วนผสมจากธรรมชาตินั่นเอง:  ทำส่วนผสมจากแป้งกรัม ด้วยการเทแป้งกรัม ¼ ถ้วยลงไปในชาม แล้วตามด้วยน้ำเลมอนและนมปริมาณพอเหมาะเพื่อทำแป้งเปียกเหนียวๆ ทำส่วนผสมจากขมิ้นชัน ใส่ผงขมิ้นชัน 1 ช้อนโต๊ะลงไปในชาม แล้วผสมกับน้ำเลมอนและนมปริมาณพอเหมาะเพื่อทำแป้งเปียกเหนียวๆ มีเรื่องที่ว่าด้วยการใช้สารฟอกขาว, แอมโมเนีย และผลิตภัณฑ์ทำความสะอาดอื่นๆ ในบ้านในการฟอกผิวให้ขาวขึ้น จริงๆ แล้วสารเคมีเหล่านั้นเป็นอันตรายต่อผิวอย่างมาก และส่งผลร้ายแรงระยะยาวอีกด้วย ผิวที่เสียหายจะมีลักษณะคล้ำขึ้น ฉะนั้นการใช้สารเคมีเหล่านั้นแทนที่จะทำให้ขาว แต่กลับให้ผลตรงกันข้ามด้วยซ้ำ ฉะนั้นให้หลีกเลี่ยงมันซะ ไม่ว่าผิวของคุณจะเป็นสีอะไร มันก็ย่อมสวยในแบบของมัน ไม่เป็นไรหากจะใช้สิ่งที่ปลอดภัยอย่างน้ำเลมอนเพื่อปรับระดับผิวให้ขาวขึ้นสักเล็กน้อย แต่มันจะไม่ต่างจากสีผิวธรรมชาติของคุณเท่าไร แทนที่จะพยายามเปลี่ยนสีผิวของคุณ ให้ยอมรับสิ่งที่ตัวเองเป็นจะดีกว่า ถ้าหากคุณเกิดมาพร้อมผิวสีเข้ม ขอให้มั่นใจแล้วเชิดเข้าไว้ อย่าให้ใครมาบอกให้คุณเปลี่ยนแปลงตัวเอง  ผู้หญิงส่วนมากมักจะมีค่านิยมว่าผิวขาวนั้นดีกว่าผิวเข้ม แต่ผู้หญิงอีกหลายคนก็ต้องการที่จะมีผิวเข้ม จ่ายเงินไปอบผิวแทนและเสี่ยงที่จะได้โรคมะเร็งกลับมา ไม่ค่อยจะมีเหตุผลเลยนะ ว่าไหม? เมื่อต้องการจะมีผิวที่สวย สิ่งที่สำคัญที่สุดก็คือต้องดูแลให้ผิวสุขภาพดีอยู่ตลอด ผิวเป็นอวัยวะส่วนที่ใหญ่ที่สุดในร่างกาย และต้องดูแลอย่างดี กินอาหารให้ครบ 5 หมู่ ดื่มน้ำให้พอเหมาะ คอยขัดผิวและเพิ่มความชุ่มชื้นให้กับผิวเพื่อให้ดูเปล่งปลั่งและสุขภาพดี เซลล์ผิวที่ตายแล้วจะทำให้ผิวของคุณดูหม่นๆ ในการทำให้ดูสว่างขึ้น จึงเป็นสิ่งสำคัญที่จะต้องคอยขัดผิวอย่างสม่ำเสมอ วิธีหนึ่งที่ดีในการขัดผิวคือการทำที่ขัดผิวที่มีส่วนประกอบของน้ำตาลและเกลือ โดยการอาบน้ำไม่ว่าจะเป็นฝักบัวหรือแช่ในอ่าง หลังจากที่ผิวเปียกแล้วก็ให้ขัดน้ำตาลและเกลือเป็นวงกลมอย่างอ่อนโยนไปทั่วร่างกายของคุณ วิธีนี้จะทำให้ผิวคุณดู”มันวาว”อย่างสุขภาพดีอีกด้วย  ในการขัดบริเวณใบหน้า ให้ใช้ที่ขัดหน้าที่มีความอ่อนโยน ข้าวโอ๊ตหรือเมล็ดอัลมอนด์ก็เป็นสิ่งที่เอาไว้ขัดผิวได้อย่างดี ซึ่งจะไม่ทำให้ผิวหน้าที่บอบบางของคุณระคายแต่อย่างใด การใช้แปรงแห้งๆ แปรงหนังกำพร้าบนผิวออกก็เป็นวิธีการขัดผิวที่ดีอีกวิธีหนึ่ง โดยให้ใช้แปรงที่ทำมาจากเส้นใยธรรมชาติ แล้วขัดก่อนที่จะไปอาบน้ำ การทำให้ผิวของคุณมีน้ำมีนวล จะป้องกันการเกิดเซลล์ที่ตายแล้วและลอกมันออกอย่างรวดเร็วอีกด้วย ในการทำให้ผิวขาวขึ้นนั้น ให้ใช้มอยเจอร์ไรเซอร์หลังจากที่อาบน้ำหรือแช่น้ำเสร็จแล้ว ให้เลือกมอยเจอร์ไรเซอร์ที่ไม่มีส่วนผสมของแอลกอฮอล์ เพราะแอลกอฮอล์ทำให้ผิวคุณแห้งได้  น้ำมันมะพร้าวก็เป็นมอยเจอร์ไรเซอร์อย่างดีที่จะทำให้ผิวของคุณดูเปล่งปลั่งและอ่อนเยาว์ โดยให้ทาน้ำมันมะพร้าวที่แขนและขาหลังจากอาบน้ำเสร็จแล้ว ทิ้งไว้ประมาณสิบนาทีเพื่อให้มันซึมซับเข้าไปในผิวก่อนที่จะสวมเสื้อผ้าทับ น้ำมันโจโจบาก็เป็นสารที่ให้ความชุ่มชื้นที่ดีต่อผิวเช่นกัน และน้ำมันมะกอก กับน้ำมันเมล็ดอัลมอนด์ก็ใช้ได้ดีไม่ต่างกันเลยล่ะ มันเป็นเรื่องยากที่จะต้องคอยหลบแดดทุกๆ วัน แต่การตากแดดก็ทำให้ผิวของคุณคล้ำขึ้นได้ คุณไม่ถึงขั้นต้องขังตัวเองอยู่ในห้องทั้งวัน แค่ขอเวลานิดหน่อยในการเตรียมความพร้อมให้กับผิวก่อนที่จะเดินออกไปเผชิญกับแสงแดดในช่วงกลางวัน ในการป้องกันไม่ให้ผิวของคุณกลายเป็นสีแทน ให้ดูวิธีต่อไปนี้:  ใช้ครีมกันแดดที่มีค่า SPF สูง อย่าง SPF 30 หรือสูงกว่านั้นจะดีมาก เพราะครีมกันแดดที่มีค่า  SPF ต่ำจะยังคงปล่อยให้รังสีของแสงอาทิตย์เข้ามาทำให้ผิวของคุณคล้ำลงได้ ทาซ้ำระหว่างวันได้หากจำเป็น ใส่หมวกปีกกว้าง จะช่วยบังไม่ให้แสงอาทิตย์ส่องตรงมาที่หน้า คอ และไหล่ของคุณได้ ใส่เสื้อแขนยาวและกางเกงขายาว ระหว่างฤดูร้อน ให้ใส่เป็นผ้าที่คล่องตัวเก๋ๆ เพื่อที่จะไม่ร้อนเกินไป ระวังอย่ายืนตากแดดนานๆ ร่างกายคุณจะได้รับวิตามินดีตามที่แสงแดดส่องเข้ามา ซึ่งสำคัญต่อกระดูกและการทำงานอื่นๆ ในร่างกาย
ทาน้ำเลมอน. แช่น้ำมะนาวผสมนม. ทำมาส์กโยเกิร์ตน้ำผึ้ง. ลองใช้แป้งเปียกที่ทำให้ขาวขึ้น. ห้ามใช้สารฟอกขาวหรือสารเคมีที่เป็นอันตรายกับผิวหนังของคุณ. อย่าเข้าใจผิดเรื่องค่านิยมความสวย. ขัดผิว. ทำให้ผิวชุ่มชื้น. หลีกเลี่ยงแสงแดด.
https://www.wikihow.com/Naturally-Whiten-Skin-at-Home https://www.wikihow.com/Naturally-Whiten-Skin-at-Home https://www.wikihow.com/Naturally-Whiten-Skin-at-Home
Using Natural Lighteners Knowing What to Avoid Changing Habits for Brighter Skin